Fucien Brunel
Brunel Fucien se yon jwè foutbòl entènasyonal ayisyen ki pran nesans yon 26 dawout 1984, nan lokalite Lestè ki sitiye l nan depatman Latibonit peyi Ayiti. Pòs prensipal li se mitan tèren ofansif. Polivalans li nan jwèt sa pèmèt li jwe nan pòs atakan tou. Aktyèlman li ap evolye nan ekip Aiglon du Lamantin nan peyi Matinik (Martinique).

Biyografi 
Brunel pral premye atire atansyon sou li se nan lane 1998 avèk ekip nasyonal ayisyen mwens pase 15 zan an, lè sa li te gen 14 zan. Brunel te toujou pami meyè jwè yo e li te youn nan chouchou piblik ayisyen an. Li te gen yon vizyon ekstrawòdinè, yon sans drib enkwayab. Gras avèk tout talan sa yo li te entegre Sant Talan Spòtif an Ayiti aprè yon konpetisyon entè-rejyonal.

Brunel kòmanse jwe nan wo nivo a nan kòmansman ane 2000 yo, li te siyen avèk ekip “Èg Nwa Atletik Klèb” nan lane 2002 kote li ta pwal pase 3 sezon (2002-2005) aprè li ta pral travèse nan chanpyona chilyen an kote li ta pral pase sèlman yon (1) sezon ap defann koulè ekip “CD Cobreloa” a, li ta pwal retounen vin defann koulè ansyen ekip li “Èg Nwa Atletik Klèb” nan lane 2006.

Nan lane 2006, li ranpòte chanpyona nasyonal la aprè li ta pral ranpòte “Koup Karibeyèn nasyon yo” an 2007 nan peyi Trinidad ak Tobago, li te fini meyè bitè seleksyon nasyonal la avèk 4 gòl. Nan jou ki te premye mas nan lane 2007, li te eli balon dò ayisyen, li te vini premye moun ki resevwa distenksyon sa nan tout listwa. Li te patisipe nan Koup Dò 2007 la, men li pat reyalize yon bèl pakou nan konpetisyon sila. 

Klèb foutbòl Matinikè “Aiglon du Lamantin” te gen je sou li e yo te vin arive siyen jwè a nan lane 2008, li toujou ap evolye ladann.

Palmarès 

 Chanpyon Ayiti (chanpyona nasyonal) 2006
 Koup Karibeyèn nasyon yo 2007
 Koup Matinik 2009
 ka finalis Koud dò 2009
 Koup Lig Matinik 2010 
 Lig Antiy 2011

Distenksyon endividyèl 

 Balon dò ayisyen 2007
 Meyè bitè seleksyon nasyonal Koup Karibeyèn nasyon yo 2007

Referans 
Referans pou konnen plis anlè moun sa a ---- 
foutbalè ayisyen
foutbalè